ΓΡΑΠΤΗ ΕΡΩΤΗΣΗ E-3891/02

υποβολή: Giovanni Pittella (PSE) προς την Επιτροπή

(13 Ιανουαρίου 2003)

Θέμα: ΠΕΠ (Περιφερειακό επιχειρησιακό πρόγραμμα) Καλαβρίας

Λαμβάνονταςπόψη ότι:

- βάσει των παραγράφων 2 και 3 του άρθρου 46 του κανονισμού (ΕΚ) αριθμός 1260/1999(1) (σχετικά με τις δράσεις πληροφόρησης και δημοσιότητας για τις οποίες μεριμνούν τα κράτη μέλη σε ό,τι αφορά τις παρεμβάσεις από τα διαρθρωτικά ταμεία), η διαχειριστική αρχή αρμόδια για την εκτέλεση κοινοτικής

διαρθρωτικής παρεμβάσεως είναιπεύθυνη για την τήρηση τωνποχρεώσεων σχετικά με την ενημέρωση των τρίτων και για τον λόγο αυτό είναι αρμόδια να εξασφαλίζει τη δημοσιότητα της παρέμβασης και να ενημερώνει αναλόγως τους ενδεχόμενους τελικούς δικαιούχους, τις επαγγελματικές οργανώσεις, τους οικονομικούς και κοινωνικούς εταίρους, τους οργανισμούς προώθησης της ισότητας μεταξύ ανδρών και γυναικών και τις σχετικές μη κυβερνητικές οργανώσεις καθώς και την κοινή γνώμη για τον ρόλο που διαδραματίζει η Κοινότηταπέρ της συγκεκριμένης παρέμβασης και για τα αποτελέσματά της·

- ο κανονισμός (ΕΚ) αριθμός 1159/2000(2), στο σημείο που αφορά τους τρόπους εκτέλεσης για την ενημέρωση και τη δημοσιότητα των παρεμβάσεων που χρηματοδοτούνται από τα διαρθρωτικά ταμεία, ορίζει ότι, χάριν της διαφάνειας έναντι των ενδεχόμενων τελικών δικαιούχων, η αρμόδια διαχειριστική αρχή οφείλει να προβλέψει συγκεκριμένα:

- τη δημοσίευση του περιεχομένου της παρέμβασης καταδεικνύοντας τη συμμετοχή των διαρθρωτικών ταμείων, καθώς και τη διάδοση των ανωτέρω εγγράφων και τη διάθεσή τους στους ενδιαφερομένους,

- την πλήρη ενημέρωση σχετικά με την πορεία των εργασιών κατά τη διάρκεια όλης της περιόδου του προγραμματισμού,

- την εφαρμογή των πρωτοβουλιών ενημέρωσης σχετικά με τη διαχείριση, την επιτήρηση και την αξιολόγηση των παρεμβάσεων των διαρθρωτικών ταμείων·

- η Καλαβρία, μολονότι λαμβάνει ετησίως 500 εκατομμύρια ευρώ, δεν κατορθώνει να πραγματοποιήσει μέσα στις προβλεπόμενες προθεσμίες τις απαραίτητες επενδύσεις·

- σύμφωνα με την περιφερειακή επιτροπή CGIL Καλαβρία, το περιφερειακό συμβούλιο της Καλαβρίας δεν τηρεί τηνποχρέωση που απορρέει από τον ανωτέρω κανονισμό, με συνεπαγόμενες προφανείς καθυστερήσεις στον σχεδιασμό και την εκτέλεση των επενδύσεων που προβλέπονται από το ΠΕΠ, σπαταλώντας πόρους με επίπτωση στην ποιότητα των επενδύσεων και εξουδετερώνοντας ολοσχερώς τη λειτουργικότητα των μέσων συνεννόησης που προβλέπονται για την παρακολούθηση και την εκτέλεση του ΠΕΠ·

με ποιον τρόπο προτίθεται η Επιτροπή να απαιτήσει την τήρηση των διατάξεων του κανονισμού (ΕΚ) αριθμός 1159/2000 και να πατάξει την αδράνεια των τοπικών αρχών·

(1) ΕΕ L 161 της 26.6.1999, σελ. 1.

(2) ΕΕ L 130 της 31.5.2000, σελ. 30.

Απάντηση του κ. Barnier εξ ονόματος της Επιτροπής

(24 Φεβρουαρίου 2003)

Η Επιτροπή παρακολουθεί με προσοχή την εφαρμογή του επιχειρησιακού προγράμματος Calabria 2000-2006.

Λόγω των καθυστερήσεων που διαπιστώθηκαν σχετικά με την εν λόγω εφαρμογή, η επιτροπή παρακολούθησης του Κοινοτικού Πλαισίου Στήριξης (ΚΠΣ) της Ιταλίας για το στόχο 1, κατά τη συνεδρίασή της της 18ης Ιουλίου 2002, αποφάσισε να αναλάβει συγκεκριμένη δράση ελέγχου και παρακολούθησης του προγράμματος για να προσδιορίσει τις αιτίες των καθυστερήσεων κατά την εφαρμογή των σχετικών μέτρων.

Με σκοπό την επιτάχυνση των διαδικασιών εκτέλεσης του επιχειρησιακού προγράμματος, οιπάλληλοι της Γενικής Διεύθυνσης Περιφερειακής Πολιτικής και της Γενικής Διεύθυνσης Γεωργίας μετέβησαν πολλές φορές στην Καλαβρία κατά τη διάρκεια του δεύτερου εξαμήνου του 2002, για να συναντήσουν όλους τουςπεύθυνους των μέτρων που χρηματοδοτούνται από το ΕΤΠΑ και το ΕΓΤΠΕ. Χάρη στις αποστολές αυτές, κατέστη δυνατόν να προσδιοριστούν όλες οι αιτίες διαδικαστικού και διοικητικού χαρακτήρα που παρεμπόδιζαν την εξέλιξη των δραστηριοτήτων και να εξευρεθούν οι καταλληλότερες λύσεις για να προχωρήσει η διαδικασία εφαρμογής των δράσεων.

Όσον αφορά την τήρηση του κανονισμού (ΕΚ) αριθ. 1159/2000(1), η Επιτροπή συμφωνεί με τη γνώμη του Αξιότιμου Μέλους του Κοινοβουλίου σχετικά με το θέμα της σημασίας της ενημέρωσης και της δημοσιότητας των παρεμβάσεων των Διαρθρωτικών Ταμείων.

Το άρθρο 34 του κανονισμού (ΕΚ) αριθ. 1260/1999 προβλέπει ότι η διαχειριστική αρχή είναιπεύθυνη για την τήρηση τωνποχρεώσεων στον τομέα της ενημέρωσης και της δημοσιότητας. Εξάλλου, το άρθρο 46 του εν λόγω κανονισμού διευκρινίζει ότι η αρχή αυτή είναιπεύθυνη για την πληροφόρηση, αφενός, των δυνάμει δικαιούχων σχετικά με τις δυνατότητες που παρέχονται από την παρέμβαση και, αφετέρου, της κοινής γνώμης για το ρόλο που διαδραματίζει η Κοινότητα στη σχετική παρέμβαση.

Τα μέτρα ενημέρωσης και δημοσιότητας του επιχειρησιακού προγράμματος Καλαβρία 2000-2006 προσαρτώνται στο συμπλήρωμα προγραμματισμού. Οι πληροφορίες που παρέχονται από την περιφέρεια, όσον αφορά την εφαρμογή του σχεδίου ενημέρωσης και δημοσιότητας, εξετάστηκαν από την επιτροπή παρακολούθησης του περιφερειακού επιχειρησιακού προγράμματος (ΠΕΠ) για την Καλαβρία, στη συνεδρίασή της στις 18 Ιανουαρίου 2002. Με την ευκαιρία αυτή, το συνδικάτο που αναφέρει στην ερώτησή του το Αξιότιμο Μέλος του Κοινοβουλίου δεν διατύπωσε επιφυλάξεις.

Ωστόσο, για να διασφαλίσει η Επιτροπή ότι οι διατάξεις του κανονισμού αριθ. 1159/2000 τηρούνται πλήρως στην περιφέρεια, ζήτησε από τη διαχειριστική αρχή του προγράμματος να συζητήσει την κατάσταση εφαρμογής του σχεδίου ανακοίνωσης κατά την πρώτη συνεδρίαση της επιτροπής παρακολούθησης το 2003.

Η επιτροπή παρακολούθησης του προγράμματος θα εξετάσει, κατά τη δεύτερη συνεδρίαση που προβλέπεται το 2003, την ετήσια εκτέλεση 2002, η οποία πρέπει να περιλαμβάνει ένα κεφάλαιο για την εφαρμογή των μέτρων ενημέρωσης και δημοσιότητας. Η εν λόγω έκθεση πρέπει να διαβιβαστεί στην Επιτροπή πριν από τις 30 Ιουνίου 2003.

(1) Κανονισμός (ΕΚ) αριθ. 1159/2000 της Επιτροπής της 30ής Μαΐου 2000 για τις δράσεις πληροφόρησης και δημοσιότητας που πρέπει να αναλαμβάνουν τα κράτη μέλη σχετικά με τις παρεμβάσεις των διαρθρωτικών ταμείων, ΕΕ L 130 της 31.5.2000.